Alfred Romer

Alfred Sherwood Romer var en amerikansk paleontolog, komparativ anatom og spesialist på virveldyrenes evolusjon.

Biografi
Alfred Romer ble født i White Plains i New York i 1894 og studerte ved Amherst College og Columbia University. Han meldte seg til American Field Service i Frankrike under første verdenskrig i 1917 og som soldat senere samme år.

I 1919 vendte han tilbake til USA, og i 1923 fikk han stilling som førsteamanuensis ved geologisk og paleontologisk avdeling på University of Chicago. Han var både aktiv forsker og foreleser, med særlig interesse for virveldyrenes utvikling i paleozoikum. Feltarbeidsprogrammene hans første til at mange viktige fossiler fra perm ble tilført universitetets museumssamling: The Walker Museum of Paleontology. I 1946 ble han professor i biologi ved Harvard University, og samme år ble han også utnevnt til direktør ved Harvard universitets Museum of Comparative Zoology.
American National Biography 1999, bind 18. Red: John A. Garrat, J.A & Carnes, M.C. Oxford University Press, USA

Forskning på form og evolusjon
Romers interesse lå hovedsakelig på virveldyrenes evolusjon. Ved å kombinere paleontologiske funn, komparativ anatomi og embryologi la han grunnlaget for mye av vår kunnskap om evolusjonen fra fisk til panserpadder og videre til de første krypdyrene.Colbert, E.H. (1982): Alfred Sheerwood Romer, 1894—1973. Biographical Memoir, National Academy of Science, Washington D.C. PDF Særlig viktig var hans inndeling av krypdyr i fire underklasser basert på åpninger i kraniet bak øyet (se anapsider, synapsider, diapsider og euryapsider).
Hildebran, M. & Gonslow, G. (2001): Analysis of Vertebrate Structure. 5. utgave. John Wiley & Sons, Inc. New York, 660 sider ISBN 0471295051
Han vektla alltid sammenhengen mellom form og funksjon hos dyr, og hvordan dyr utviklet seg som en respons til miljøskiftninger.
Romer, A.S. & Parson, T.S (1986): The vertebrate body. 6. utgave (internasjonal utgave), Sauders Colledge Publishing, USA, 679 sider. ISBN 0-03-910754-X

I 1933 utgav Romer tekstboken Vertebrate Paleontology, som var den første boka som tok for seg alle grupper av virveldyr, både fossile og nålevende. Boka inneholdt en systematisk oversikt over alle virveldyr, systematikk som den gangen kun fantes spredt rundt i spesialistlitteratur for de forskjellige gruppene, og kombinerte dem i en enkel og oversiktlig systematikk. Hans klassifikasjon er det som i dag er tradisjonell virveldyrsystematikk."Romer, Alfred Sherwood." Complete Dictionary of Scientific Biography. 2008, fra Encyclopedia.com: http://www.encyclopedia.com/doc/1G2-2830905302.html Hentet 25. mai 2011 Romers systematikk ble fulgt av mange etterfølgende forskere (særlig Robert Carroll), og er i bruk den dag i dag.

Oppkalt etter Romer
En liten Captorhinide (et urreptil) beskrevet i 1937 ble gitt navnet Romeria etter Romer, og i fylogenetisk systematikk brukes «Romeriida» om alle nålevende krypdyr og deres fossile slektninger, utenom skilpadder.
Clark, J. & Carol R.L. (1973): Romeriid Reptiles from the Lower Permian. Bulletin of the Museum of Comparative Zoology no 144 (bind 5): side 353-408
Gauthier, J. & all (1988): The early evolution of the Amniota. I Benton, M.J. (red): The phylogeny and classification of the tetrapods, bind 1: amphibians, reptiles, birds: side 103-155. Oxford: Clarendon Press
I 2007 ble et eksempler av en «proto-dinosaur» funnet og gitt navnet Dromomeron romeri. Artsnavnet er «til ære for paleontologen Alfred Romer, en nøkkelfigur i evolusjonssforskningen». Funnet er viktig i forståelsen av dinosaurenes utvikling fordi det viser at dinosaurer og proto-dinosaurer levde side om side så lenge som 15-20 millioner år.
Herrmann, A. (2007): Grad student finds 'pre-dinosaur', Chicago Sun-Times 20. juli 2007 Artikkel<ref>Irmis, R.B. & al. (2007): Supporting online material for A Late Triassic dinosauromorph assemblage from New Mexico and the rise of dinosaurs. Science, supporting online material. PDF</ref>

Bøker
Romer utgav en rekker bøker om virveldyr i løpet av sin karriere. Mange av disse ble standardverk og kom i mange utgaver. Bøkene var svært populære som lærebøker og referansebøker for generasjoner av studenter og forskere.
Biographical Memoirs, National Academy of Sciences (U.S.A.), bind 53 (1982)

 Romer, A.S. (1933): Vertebrate Paleontology. University of Chicago Press, Chicago. (2. utgave i 1945, 3. utgave i 1966)
 Romer, A.S. (1933): Man and the Vertebrates. University of Chicago Press, Chicago. (2. utgave i 1937, 3. i 1941, 4. utgave med tittel The Vertebrate Story i 1949)
 Romer, A.S. (1949): The Vertebrate Body. W.B. Saunders, Philadelphia. (2. utgave i 1955, 3. i 1962, 4. utgave i 1970)
 Romer, A.S. (1949): The Vertebrate Story. University of Chicago Press, Chicago. (4. utgave av Man and the Vertebrates)
 Romer, A.S. (1956): Osteology of the Reptiles. University of Chicago Press, Chicago.
 Romer, A.S. (1968): Notes and Comments on Vertebrate Paleontology. University of Chicago Press, Chicago.
 Romer, A.S. & T.S. Parsons. (1977): The Vertebrate Body.'' 5 utgave, Saunders, Philadelphia. (en 6. utgave utgitt i 1985)

Referanser

 Eksterne lenker 
 Kort biografi fra Western Kentucky University
 Romer i Encylopædia Britannica – Online
 Museum of Comparative Zoology, Harvard universitet

Kategori:Paleontologer fra USA
Kategori:Autorer for zoologi
Kategori:Personer fra White Plains
Kategori:Personer tilknyttet Harvard